《寄诸弟三首 其一》
明代·黎贞

自怜苦相失，漂泊在天涯。万里长为客，三年不到家。

初春逢驿使，知汝上京华。此后长相忆，愁来眼欲花。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。